Koordinatalari: 42°28′18.139855696448″N 59°35′15.992155167541″E﻿ / ﻿42.47170551547123551°N 59.58777559865765028°E﻿ / 42.47170551547123551; 59.58777559865765028GO

**Ajiniyoz Qoʻsiboy oʻgʻli nomidagi Nukus davlat pedagogika instituti** (oʻzbekcha: *Ajiniyoz Qoʻsiboy oʻgʻli nomidagi Nukus davlat pedagogika instituti*, qoraqalpoqcha: *Ajiniyaz atındaǵı Nókis mámleketlik pedagogikalıq institutı*) — pedagog kadrlar tayyorlaydigan oliy oʻquv yurti. 1943-yili Qoraqalpogʻiston davlat oʻqituvchilar instituti (1934) negizida Qoraqalpogʻiston pedagogika instituti nomi bilan tashkil etilgan. Dastlab Toʻrtkoʻl va Chimboyda, keyin 1945-yildan boshlab Nukus shahrida o'z faoliyatini boshlagan. 1976-yili Qoraqalpoq davlat pedagogika instituti bazasida Nukus davlat universiteti tashkil etiladi. Qoraqalpogʻiston universitetiga aylantirilganligi munosabati bilan tugatilib, 1990-yili hozirgi nomi bilan qayta tashkil etildi. 1993-yildan Qoraqalpoq shoiri Ajiniyoz Qoʻsiboy oʻgʻli nomi bilan atalgan.

Asosiy ma'lumotlar
------------------

Institutda 11 ta fakultet va 1 magistratura bo‘limi, 21 ta bakalavriat yo‘nalishi va 7 ta magistratura mutaxassisligi bo‘yicha yuqori malakali pedagoglar tayyorlanadi. 
Kunduzgi boʻlim (turkiy tillar, jismoniy madaniyat, tarix, maktabgacha taʼlim, boshlangʻich taʼlim, tarix, pedagogika, tabiiy fanlar, chet tillari, tasviriy sanʼat va texnologik taʼlim, fizik-matematika fakultetlari), sirtqi, maxsus sirtqi va magistratura boʻlimlari, 29 kafedra, 38 kabinet, 13 laboratoriya, 3 lingafon kabineti, 24 kompyuter sinfi, 1 kichik bosmaxona, institut Internet tarmogʻi, 2 elektron kutubxona, zamonaviy 2ta sport zali, 3ta kutubxona, 4ta qiroatxona, 4ta ustaxona, oʻquv tajriba xoʻjaliklari, "Toʻmaris" ansambllari mavjud. 2019—2020-oʻquv yili institutda 10248 talaba taʼlim olgan. Ularga 494 oʻqituvchi, jumladan, 1 ta Oʻzbekiston Fanlar akademiyasining akademigi, 18 fan doktori va professor, 165 fan nomzodi va dotsent dars bergan. Professor-o'qituvchilar va talabalar turli yoʻnalishlarda ilmiy tadqiqotlar ishlarini olib boradi. Xorijiy davlatlar va MDH mamlakatlarining oliy taʼlim muassasalari bilan ilmiy-pedagogik hamkorlik qiladi.

Fakultetlar
-----------

Institutda 11 fakultet mavjud:

* Turkiy tillar;
* Kimiyo-biologiya;
* Fizika-matematika;
* Tasviriy sanʼat va mehnat;
* Tarix geografiya;
* Boshlangʻich taʼlim;
* Maktabgacha talim;
* Jismoniy tarbiya;
* Pedagogika;
* Chet tillari

Bitiruvchilar
-------------

Institutni bitirganlar orasida koʻplab taniqli odamlar bor: 
II jahon urushi qahramoni 

* P.Nurpeisov

O'zbekiston Qahramonlari

* Allaniyaz Uteniyazov
* Vera Pak,
* Toʻlepbergen Qaipbergenov
* Ibraim Yusupov
* Gayratdin Xojaniyazov

Akademiklar 

* Marat Nurmuxammedov
* Sobir Kamalov
* Jumanazar Bazarboev
* Amin Baxiyev
* Xusniddin Hamidov
* Abatbay Dawletov

Ogʻir atletika boʻyicha Osiyo chempioni 

* Rustam Djangabaev

Rektorlar
---------

Institutning dastlabki rahbarlari: I.Rafiqov, D.Bazarov, Ya.M.Do‘sumov, T.Bekimbetov, D.A.Urumboyev. Keyingi yillarda institutga K.U.Ubaydullaev, A.P.Tetyushev, S.K.Kamalov, K.Rzayev, T.I.Izimbetovlar rahbarlik qilishgan.

| Davr | Rektor |
| --- | --- |
| 1991—2001 | Jumanazar Bazarbaev |
| 2001—2005 | Azat Matchanov |
| 2005—2009 | Baxit Jollibekov |
| 2009—2011 | Murat Berdimuratov |
| 2011—2015 | Barlikbay Prenov |
| 2015—2017 | Kuanishbay Orazimbetov |
| 2018—... | Bayram Oʻtemuratov |

Manbalar
--------

1. ↑  Уразбаева 1984. sfn error: no target: CITEREFУразбаева1984 (help)
2. ↑
3. ↑  OʻzME. Birinchi jild. Toshkent, 2000-yil
4. ↑  „40 лет Каракалпакскому госпединституту". 29-mart 2019-yilda asl nusxadan arxivlandi. Qaraldi: 30-mart 2019-yil.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Graduation | *Oliy oʻquv yurti haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |